મોન્ટ્રિયલ : મહિલા સિંગલ્સમાં નંબર વન ખેલાડી સિમોના હાલેપે અમેરિકાની વિનસ વિલિયમ્સને ૬-૨, ૬-૨થી પરાજય આપ્યો હતો. અન્ય એક મેચમાં નેધરલેન્ડ્સની કિકી બર્ટેન્સે આઠમી ક્રમાંકિત પેટ્રા ક્વિટોવાને બહાર કરી હતી જ્યારે પાંચમી ક્રમાંકિત યૂક્રેઇનની એલિના સ્વિતોલિનાએ બ્રિટનની જોહાના કોન્ટાને ૬-૩, ૬-૪થી પરાજય આપ્યો હતો. આ ઉપરાંત મારિયા શારાપોવાને છઠ્ઠી ક્રમાંકિત ફ્રાન્સની કેરોલિન ગાર્સિયાએ ૬-૩, ૬-૨થી હાર આપી હતી. બીજી ક્રમાંકિત ડેન્માર્કની કેરોલિન વોઝનિયાકીને બેલારુસની અર્ન્યા સબાલેન્કાએ ૫-૭, ૬-૨, ૭-૬થી હરાવી બહાર કરી હતી.